การป้องกันและแก้ไขปัญหาอุทกภัย วาตภัย น้ำป่าไหลหลาก และดินโคลนถล่มจังหวัดพังงา พ.ศ. 2567

1.	การเตรียมความพร้อม
	1.1 กองอำนวยการป้องกันและบรรเทาสาธารณภัยจังหวัดพังงา ได้ดำเนินการทบทวน/จัดทำแผนเผชิญเหตุอุทกภัย วาตภัย น้ำป่าไหลหลาก และดินโคลนถล่มจังหวัดพังงา พ.ศ. 2567 เพื่อให้หน่วยงานทั้งระดับจังหวัด อำเภอ องค์กรปกครองส่วนท้องถิ่น และหน่วยงานเครือข่ายด้านสาธารณภัย ใช้เป็นแนวทางการปฏิบัติในการช่วยเหลือผู้ประสบภัยให้เป็นไปอย่างรวดเร็ว เพื่อลดความสูญเสียต่อร่างกาย ชีวิตและทรัพย์สินของประชาชน รวมถึงทรัพย์สินของทางราชการ ตลอดจนการฟื้นฟูพื้นที่ประสบภัยให้กลับเข้าสู่สภาวะปกติโดยเร็ว ซึ่งจังหวัดพังงามีพื้นที่เสี่ยงอุทกภัยที่ต้องเฝ้าระวังเป็นพิเศษ จำนวน 7 อำเภอ 30 ตำบล 92 หมู่บ้าน
	1.2 กองอำนวยการป้องกันและบรรเทาสาธารณภัยจังหวัดพังงา ได้มีการเตรียมความพร้อมรับอุทกภัย
โดยจัดประชุมการเตรียมการป้องกันและแก้ไขปัญหาอุทกภัย วาตภัย น้ำป่าไหลหลาก และดินโคลนถล่มจังหวัดพังงา พ.ศ. 2567 เมื่อวันที่ 8 พฤษภาคม 2567 เวลา 09.00 - 11.00 น. ณ ห้องประชุมภูผา ชั้น 2 
ศาลากลางจังหวัดพังงา โดยมี นายสุพจน์ รอดเรือง ณ หนองคาย ผู้ว่าราชการจังหวัดพังงา เป็นประธาน
การประชุม และได้มีข้อสั่งการให้มีการป้องกันและแก้ไขปัญหาอุทกภัยในพื้นที่ที่เกิดอุทกภัยซ้ำซาก 
โดยให้สำรวจแผนงาน/โครงการขององค์กรปกครองส่วนท้องถิ่นในพื้นที่ที่มีความพร้อมที่จะดำเนินโครงการ
เพื่อป้องกันและแก้ไขปัญหาอุทกภัยซ้ำซาก พ.ศ.2567 ในพื้นที่ 7 อำเภอ ได้แก่ อำเภอตะกั่วป่า อำเภอเมืองพังงา อำเภอตะกั่วทุ่ง อำเภอท้ายเหมือง อำเภอกะปง อำเภอคุระบุรี และอำเภอเกาะยาว จากการสำรวจ พบว่า 
มีแผนงาน/โครงการขององค์กรปกครองส่วนท้องถิ่นที่จะดำเนินโครงการเพื่อป้องกันและแก้ไขปัญหาอุทกภัยซ้ำซาก จำนวน 12 โครงการ งบประมาณ 13,312,000 บาท แหล่งงบประมาณจากองค์กรปกครองส่วนท้องถิ่นในพื้นที่
	1.3 ให้กองอำนวยการป้องกันและบรรเทาสาธารณภัยอำเภอเฝ้าระวังติดตามข้อมูลสภาพอากาศ สถานการณ์น้ำ เพื่อใช้เป็นข้อมูลในการสื่อสาร แจ้งเตือนประชาชน รวมถึงใช้ในการวางแผนการเผชิญเหตุและประสานการปฏิบัติกับหน่วยงานที่เกี่ยวข้อง
[bookmark: _Hlk169075088]	1.4 ให้กองอำนวยการป้องกันและบรรเทาสาธารณภัยอำเภอและองค์กรปกครองส่วนท้องถิ่นในพื้นที่ตรวจสอบพื้นที่เขตชุมชน พื้นที่สำคัญทางเศรษฐกิจ และเส้นทางคมนาคม ที่มักเกิดปัญหาน้ำท่วมขังเมื่อฝนตกหนัก พร้อมทั้งเร่งเปิดทางน้ำ โดยการดูดเลน ขุดลอกท่อระบายน้ำ ทำความสะอาดร่องน้ำ เพื่อเตรียมรองรับน้ำฝน และช่วยเพิ่มประสิทธิภาพการระบายน้ำ 
	1.5 พื้นที่คู คลอง แหล่งน้ำต่างๆ ที่มีความเชื่อมโยง เป็นพื้นที่รองรับน้ำ และเส้นทางระบายน้ำลงสู่แม่น้ำสายต่าง ๆ ให้องค์กรปกครองส่วนท้องถิ่นในพื้นที่เร่งกำจัดวัชพืช ขยะ สิ่งกีดขวางทางน้ำอื่น ๆ เพื่อเพิ่มพื้นที่รองรับน้ำให้สามารถรองรับน้ำฝน และน้ำจากท่อระบายน้ำได้อย่างเต็มประสิทธิภาพ 
	1.6 ให้ทุกหน่วยที่เกี่ยวข้องเตรียมความพร้อมบุคลากร วัสดุอุปกรณ์ เครื่องจักรกลสาธารณภัย เพื่อใช้ในการเผชิญเหตุให้เหมาะสมกับสภาพพื้นที่เสี่ยงในแต่ละเขตพื้นที่ พร้อมทั้งติดตั้งเครื่องจักรกลสาธารณภัยไว้ในพื้นที่เสี่ยงเป็นการล่วงหน้า อาทิ เครื่องสูบน้ำ เครื่องผลักดันน้ำ เพื่อดำเนินการป้องกันและแก้ไขปัญหาร่วมกันอย่างเป็นระบบ
		จังหวัดพังงาได้เตรียมความพร้อมด้านเครื่องจักรกลสาธารณภัยและบุคลากรให้พร้อมปฏิบัติงาน
ได้ทันที โดยได้นำเครื่องจักรกลสาธารณภัยวัสดุอุปกรณ์ประจำหน่วยงานในพื้นที่และนำไปติดตั้งในพื้นที่เสี่ยงน้ำท่วมซ้ำซาก ดังนี้

	ลำดับที่
	เครื่องจักรกลสาธารณภัยวัสดุอุปกรณ์
	จำนวน (เครื่อง)
	พื้นที่

	เครื่องจักรกลสาธารณภัยประจำ ณ ที่ตั้งหน่วยงานในพื้นที่

	1
	เครื่องสูบน้ำ ขนาด 14 นิ้ว อัตราสูบ 28,000 ลิตรต่อนาที 
	1
	เทศบาลตำบลคึกคัก

	2
	เครื่องสูบน้ำ เครื่องยนต์ดีเซล ขนาด 4 นิ้ว
	1
	องค์การบริหารส่วนตำบลมะรุ่ย

	3
	เครื่องสูบน้ำ เครื่องยนต์เบนซิน 
ขนาด 3 นิ้ว
	1
	องค์การบริหารส่วนตำบลนบปริง

	4
	เครื่องปั่นไฟ ขนาด 3,000 กิโลวัตต์
	1
	องค์การบริหารส่วนตำบลตากแดด

	5
	เครื่องสูบน้ำ ขนาด 14 นิ้ว อัตราสูบ 28,000 ลิตรต่อนาที
	1
	สนง.ป้องกันและบรรเทาสาธารณภัย 
จ.พังงา

	6
	เครื่องสูบน้ำ เครื่องยนต์ดีเซล ขนาด 4 นิ้ว
	1
	สนง.ป้องกันและบรรเทาสาธารณภัย 
จ.พังงา

	7
	เครื่องดับเพลิง ชนิดหาบหาม 
ขนาด 35 แรงม้า 
	1
	สนง.ป้องกันและบรรเทาสาธารณภัย 
จ.พังงา

	เครื่องจักรกลสาธารณภัยที่นำไปติดตั้งในพื้นที่เสี่ยงน้ำท่วมซ้ำซาก

	8
	เครื่องสูบน้ำ ขนาด 30 นิ้ว
	1
	สวนสาธารณะทุ่งพระโพธิ์ 
เทศบาลเมืองตะกั่วป่า

	9
	เครื่องสูบน้ำ ขนาด 12 นิ้ว
	1
	สะพานเสนา เทศบาลเมืองตะกั่วป่า

	10
	เครื่องสูบน้ำ ขนาด 10 นิ้ว
	1
	หลังตลาดบางม่วง 
องค์การบริหารส่วนตำบลบางม่วง

	11
	เครื่องสูบน้ำ ขนาด 10 นิ้ว
	1
	บริเวณศาลเจ้าเล่งสั้นเก้ง 
เทศบาลตำบลท้ายเหมือง

	12
	เครื่องสูบน้ำ ขนาด 10 นิ้ว
	1
	ชุมชนทับยาง 
เทศบาลตำบลท้ายเหมือง

	13
	เครื่องสูบน้ำ ขนาด 12 นิ้ว
	2
	ศาลาศรีเมือง เทศบาลเมืองตะกั่วป่า



	1.7 ให้ทุกหน่วยที่เกี่ยวข้องเตรียมแผนสำรองในการบูรณาการร่วมกับหน่วยงานที่เกี่ยวข้อง อาทิ การไฟฟ้าส่วนภูมิภาค ตำรวจ หน่วยทหาร ตลอดจนประชาชนจิตอาสา เพื่อรองรับการแก้ไขปัญหา กรณีฉุกเฉินอื่น ๆ อาทิ 
กรณีเกิดฝนตกหนัก และส่งผลให้ไฟฟ้าดับ กรณีเครื่องสูบน้ำ เกิดการขัดข้องในชั่วโมงเร่งด่วน เป็นต้น 
2. การเผชิญเหตุ
	เมื่อเกิดหรือคาดว่าจะเกิดสถานการณ์อุทกภัยในพื้นที่ ให้กองอำนวยการป้องกันและบรรเทาสาธารณภัยอำเภอ ดำเนินการตามแนวทาง ดังนี้
	2.๑ จัดชุดปฏิบัติการเร่งเข้าตรวจสอบพื้นที่เสี่ยงที่มักเกิดปัญหาน้ำท่วมขังบริเวณผิวการจราจร หรือตามเขตชุมชน พร้อมทั้งทำการแก้ไขปัญหาที่ส่งผลต่อการกีดขวางการระบายน้ำโดยทันที 
	2.2 หากเกิดกรณีน้ำท่วมขังบนผิวการจราจร ให้บูรณาการการปฏิบัติร่วมกับตำรวจภูธร แขวงทางหลวงพังงา แขวงทางหลวงชนบทพังงา หน่วยทหาร ประชาชน จิตอาสา เพื่อช่วยอำนวยความสะดวกการจราจร โดยเฉพาะ
ในชั่วโมงเร่งด่วน

	2.3 กำชับเจ้าหน้าที่ประจำจุดสูบน้ำ ดำเนินการตามแผนการสูบน้ำอย่างต่อเนื่องหากเกิดปัญหาอุปสรรคระหว่างการปฏิบัติงาน อาทิ เครื่องสูบน้ำขัดข้อง หรือเกิดไฟฟ้าดับในช่วงเวลาดังกล่าว ให้เร่งทำการแก้ไขตาม
แผนสำรองที่กำหนด และประสานการปฏิบัติร่วมกับชุดปฏิบัติการของการไฟฟ้าส่วนภูมิภาคอย่างใกล้ชิด 
	2.4 ให้ความสำคัญกับการสร้างการรับรู้กับประชาชนในช่วงเกิดสถานการณ์อุทกภัยผ่านสื่อมวลชน ตลอดจน
สื่อแขนงต่าง ๆ และสื่อสังคมออนไลน์ โดยเฉพาะการสื่อสารให้ประชาชนรับทราบ การอำนวยความสะดวกในการ
ใช้เส้นทางเพื่อการสัญจรในช่วงชั่วโมงเร่งด่วน และแนวทางการแก้ไขปัญหาของภาครัฐพร้อมทั้งให้ประสานการปฏิบัติกับกองอำนวยการป้องกันและบรรเทาสาธารณภัยจังหวัด ตลอดช่วงฤดูฝน ปี ๒๕๖7 อย่างใกล้ชิด 
3. หากเกิดสถานการณ์ขึ้นในพื้นที่ 
	ให้กองอำนวยการป้องกันและบรรเทาสาธารณภัยอำเภอรายงานเหตุด่วนสาธารณภัยตามแนวทางการรายงานเหตุด่วนสาธารณภัย ให้กองอำนวยการป้องกันและบรรเทาสาธารณภัยจังหวัดพังงาทราบ ทางหมายเลขโทรศัพท์ 0 7646 0607 หรือโทรสาร 0 7646 0600 หรือกลุ่มไลน์ “สาธารณภัยพังงา” หรืออีเมล์ phangnga@disaster.go.th ได้ตลอด 24 ชั่วโมง และให้รายงานจังหวัดพังงาทราบทุกวันจนกว่าสถานการณ์จะสิ้นสุด
